الطاف فاطمہ

الطاف فاطمہ (1927ء-2018ء) کا شمار پاکستان کی نامور ناول نگار، افسانہ نگار، مترجم اور معلم خواتین میں ہوتا ہے۔

ابتدائی زندگی 
الطاف فاطمہ کا تعلق ریاست پٹیالہ سے ہے۔ ان کے والد کا نام فضل امین تھا۔ الطاف فاطمہ لکھنوء میں 1927 میں پیدا ہوئیں۔ اسی جگہ انہوں نے ہوش سنبھالا اور لکھنؤ کی تہذیبی روایات کا اثران کی شخصیت پر پڑا۔ تقسیم ملک کے بعد وہ اپنے خاندان کے ساتھ لاہور آگئیں۔ یہاں لیڈی میکلیگن کالج سے بی ایڈ کیا۔ اس کے بعد پنجاب یونیورسٹی سے اردو ادب میں ایم اے کرنے کے بعد اسلامیہ کالج برائے خواتین لاہور میں اردو کی استاد مقرر ہوئیں۔ اور اسی کالج سے شعبہِ اردو کی سربراہ کی حیثیت سے ریٹائر ہوئیں۔

تخلیقی سفر 
الطاف فاطمہ کا پہلا افسانہ انيس سو باسٹھ ميں لاہور کے موقر ادبي جريدے ’ادب لطيف‘ ميں شائع ہواتھا۔الطاف فاطمہ کے افسانے ملک کے مشہور جرائد میں شائع ہوتے رہتے ہیں۔ چارناول (نشان محفل) (دستک نہ دو) (چلتا مسافر) (خواب گر) چھپ چکے ہیں۔ (اردو میں سوانح نگاری) ایک اچھی تنقیدی کتاب ہے۔ افسانوں کے چار مجموعہ وہ جسے چاہا گیا، تار عنکبوت، جب دیواریں گریہ کرتی ہیں، دید وادید، گواہی آخر شب کی بھی شائع ہو چکے ہیں۔ الطاف فاطمہ نے ہمیشہ ناول اور افسانے اس قدر فن کی گہرائی میں ڈوب کر لکھے کہ بقول ان کے سقوط ڈھاکہ پر انہوں نے اپنا ناول چلتا مسافر دس برس ميں مکمل کيا تھا۔
الطاف فاطمہ 29نومبر 2018 کو وفات پا گئیں۔

ناول 
 دستک نہ دو (ناول) 1964ء 
 نشان ِ محفل (ناول) 1975ء 
 چلتا مسافر (ناول) 1980ء
 خواب گر (ناول)2008ء

افسانوی مجموعے 
 تار ِ عنکبوت (افسانے) 1990ء 
 جب دیواریں گریۂ کرتی ہیں (افسانے) 1988ء
 وہ جسے چاہا گیا (افسانے) مکتبۂ اُردو ڈائجسٹ۔ لاہور 1969ء
 دید وادید (افسانے) جمہوری پبلیکیشنز  لاہور 2017ء انفاق فاؤنڈیشن، کراچی لٹریچر فیسٹیول کی جانب سے انعام یافتہ 
 گواہی آخر شب کی (افسانے) جمہوری پبلیکیشنز لاہور 2018

تنقید 
 اُردو میں فن ِ سوانح نگاری اور اس کا ارتقا (تحقیق و تنقید ) کراچی،اُردو اکیڈمی سندھ۔ اپریل 1961ء

متفرق 
 روزمرہ آداب (1963ء)

تراجم 
 جاپانی افسانہ نگار خواتین (ترجمہ) نوریکو مینرو ٹالپٹ،کیو کواربے سیلڈن،الطاف فاطمہ،مترجم،لاہور،گورا پبلشرز، 1994ء
 سچ کہانیاں : بنگالی، گجراتی،مراٹھی،تامل اور ہندی افسانے لاہور۔ 2000ء 
 بڑے آدمی اور ان کے نظریات،سیاسی مضامین
 نغمے کا قتل ، ہارپر لی
 حویلی کے اندر، رما مہتہ
 میرے بچے میری دولت،  ڈیبی ٹیلر 
 موتی، جان سٹین بیک
 زیتون کے جھنڈ، ایلسا مارسٹن، (2016)
 لاطینی امریکی خواتین کے افسانے

حوالہ جات 

اتر پردیش کی مصنفات
اردو ناول نگار
بیسویں صدی کی پاکستانی مصنفات
بیسویں صدی کے پاکستانی مصنفین
پاکستانی خواتین ناول نگار
پاکستانی مصنفین
پاکستانی ناول نگار
لاہور کے مصنفین
لکھنؤ کے مصنفین
1927ء کی پیدائشیں
پاکستانی مترجمین
پاکستانی مسلم شخصیات
پاکستانی مصنفین
فضلا جامعہ پنجاب
لاہوری شخصیات
لاہور کے مصنفین
مہاجر شخصیات
ویکی ڈیٹا سے مطابقت رکھنے والی مختصر تفصیل